Bufaginai
Bufaginai (angl. bufagins) – klasė toksinių steroidų, aptinkamų rupūžių odoje ir nuoduose. Jie aptinkami rupūžių išskyrose, kurios išskiriamos, kai rupūžės išgąsdinamos ar sužeidžiamos. Kai kurie bufaginai veikia panašiai rusmenės veikliosios medžiagos – paveikia širdies raumenį ir gali sukelti skilvelio virpėjimą. Kai kurie veikia kaip vietiniai anestetikai. Aptiktas ir nuskausminamasis veikimas, kai veikia ląstelių membranas kaip Na+/K+-ATPazės inhibitorius. Buvo tiriamos priešvėžinės savybės gydant leukemiją ir melanomą bei prostatos vėžinių ląstelių slopinimas. Kai kurie bufaginai mažais kiekiais naudojami tradicinėje kinų medicinoje panašiai kaip ir digoksinas Vakarų medicinoje (gydant tokias būsenas kaip prieširdžių virpesiai). Yra keletas labai artimų bufaginų, keli jų yra: arenobufaginas C25H34O6, labai nuodingas, iš Bufo arenarum cinobufaginas, iš Bufo gargarizans gamabufaginas, iš Bufo japonicus kvercibufaginas, iš Bufo quercicus regularobufaginas, iš Bufo regularis valicepobufaginas, iš Bufo valliceps viridibufaginas, iš žaliosios rupūžės (Bufo viridis)